Presidenti Trump këmbëngul se ekonomia është e fuqishme
Presidenti shpalos mundësinë për shkurtim taksash ndërsa i kërkon Bankës Qëndrore që të ulë normat e interesit.
Presidenti Donald Trump e ka lidhur rizgjedhjen e tij me forcën e ekonomisë amerikane. Mes shtimit të shqetësimeve për një ngadalësim të mundur, presidenti këmbëngul se ekonomia është e fuqishme, duke kërkuar njëkohësisht edhe rritjen e saj përmes mundësisë së një raundi tjetër shkurtimi të taksave, si dhe duke i kërkuar Rezevës Federale që të shkurtojë edhe më tej normat e interesit. Korespondetja e Zërit të Amerikës në Shtëpinë e Bardhë, Patsy Widakuswara sjell më shumë hollësi. Anketat tregojnë se shumica e amerikanëve aktualisht e shohin ekonominë si të fuqishme, ndërsa Presidenti Trump e shikon këtë si arritje të tijën. Por disa analistë presin që rritja të dobësohet. G. William Hoagland është me Qendrën për Politika Dypartiake. Presidenti fajëson njoftimet e medias për ngadalësimin, duke thënë se ato mund të krijojnë një profeci vetë-plotësuese. Sipas disa analistëve, presidenti po e lidh rizgjedhjen e tij me gjendjen e ekonomisë. Andra Gillespie është me Universitetin Emory. Presidenti Trump i ka kërkuar Rezervës Federale që të shkurtojë në zero normën e interesit. Kjo do të mundësonte që qeveria federale të rifinanconte borxhin e saj me kosto më të ulët. Zoti Trump thotë se nuk është e drejtë që Amerika të paguajë norma më të larta interesi se vendet e tjera. Evropianët njoftuan ditë më parë një tjetër shkurtim të normave të interesit duke arritur në territor negativ. Mario Draghi është President i Bankës Qendrore Evropiane. Me norma interesi në territor negativ, bankave u duhet të paguajnë klientët në vend që të përfitojnë nga huatë. Analistët thonë se normat e ulta do të ndihmojnë qeverinë federale që të kursejë para, por çështja kryesore është niveli i huasë. G. William Hoagland është me Qendrën për Politika Dypartiake. Pavarësisht se presidenti po bën thirrje për të bërë më shumë, pritet një ulje modeste e normave të interesit për të luftuar pasiguritë në rritje. Jerome Powell është Kryetar i Rezervës Federale. Ndërsa lufta tregtare me Kinën ndikon tek fermerët dhe manifaktura amerikane, Presidenti Trump po shqyrton një raund tjetër ulje taksash për të cilat thotë se do të jenë, shumë frymëzuese, siç u shpreh ai.